15 Biaen, tok blong Jehova i kamtru long Ebram long wan vison, i se: “Ebram, yu no fraet.+ Mi mi sil blong yu.+ Pei we bambae yu kasem i bigwan we i bigwan.”+2 Ebram i talem se: “Hae Masta Jehova, ?bambae yu givim wanem long mi? Mi mi no gat pikinini, mo man we bambae i holem olgeta samting blong mi, hemia Eliesa we i blong Damaskes.”+3 Ebram i gohed i se: “Yu yu no givim wan pikinini* long mi,+ mo sipos mi ded, wan man* long haos blong mi bambae i holem evri samting blong mi.”4 !Be luk! Jehova i talem long hem se: “Sipos yu ded, man ya bambae i no holem ol samting blong yu, be prapa boe blong yu* bambae i holem ol samting ya.”+5 Nao hem i mekem Ebram i go aotsaed mo i talem long hem se: “Plis, yu lukluk i go antap long heven, mo sipos yu naf, yu kaontem ol sta ya.” Biaen hem i talem long Ebram se: “Ol pikinini* blong yu bambae oli kam plante olsem.”+6 Mo Ebram i bilif long Jehova,+ nao God i luk hem olsem wan stret man.+7 Nao God i gohed, i talem long Ebram se: “Mi mi Jehova, mi nao mi tekemaot yu long Uru long Koldia, blong givim kantri ya long yu.”+8 Nao Ebram i talem se: “Hae Masta Jehova, ?bambae mi save olsem wanem se kantri ya bambae i blong mi?”9 Nao hem i talem long Ebram se: “Yu tekem wan kao we i gat tri yia, wan woman nani we i gat tri yia, wan man sipsip we i gat tri yia, wan sotleg, mo wan yang pijin we i olsem nawimba.”10 Ale Ebram i tekem ol animol ya, mo i katem olgeta long tu haf, mo i putum wan haf wansaed mo nara haf wansaed, be tufala pijin ya, hem i no katem.11 Nao ol bigfala pijin oli stat blong kamdaon blong kakae ol ded animol ya, be Ebram i stap ronemaot olgeta.12 Taem san i stap go blong draon, Ebram i slip ded mo wan tudak we i bigwan mo i mekem man i fraet, i kamdaon long hem.13 Nao God i talem long Ebram se: “Yu mas save se ol pikinini* blong yu bambae oli stap olsem ol man blong narafala kantri long wan kantri we i no blong olgeta, mo ol man long kantri ya bambae oli mekem olgeta oli kam ol slef mo oli mekem i strong long olgeta blong 400 yia.+14 Be bambae mi jajem nesen ya we i mekem olgeta oli kam slef,+ nao biaen bambae olgeta oli aot wetem plante gudfala samting.+15 Be yu, bambae yu laef gogo yu olfala gud, nao bambae yu ded long pis, mo bambae oli berem yu wetem ol olfala blong yu.+16 Be long taem blong namba 4 jeneresen, bambae oli kambak long ples ya,+ from we sin blong ol man Amoro i no kasem fulmak blong hem yet.”+17 Taem san i draon mo ples i kam tudak, wan oven* we i gat bigfala smok long hem i kamaot, mo wan stik faea we i laet i pas bitwin ol animol ya we Ebram i katem.18 Long dei ya, Jehova i mekem wan kontrak wetem Ebram,+ i se: “Bambae mi givim kantri ya long pikinini* blong yu,+ stat long reva long Ijip i go kasem bigfala reva ya, Yufretes:+19 Hemia ples blong ol man Kenaet,+ ples blong ol laen blong Kenas, ples blong ol man Kadmon,20 ples blong ol laen blong Het,+ ples blong ol man Perij,+ ples blong ol man Refaem,+21 ples blong ol man Amoro, ples blong ol laen blong Kenan, ples blong ol man Gigas, mo ples blong ol man Jebus.”+
tpi_Latn